A **illa Assateague** (en inglés: *Assateague Island* ) é unha illa estadounidense de 60 km de lonxitude situada fronte á costa oriental dos estados de Maryland e Virxinia. É coñecida polos seus rabaños de cabalos salvaxes, praias prístinas e o faro de Assateague. A illa tamén contén numerosos pantanos, baías e calas, incluíndo Toms Cove. Hai pontes de acceso de vehículos desde Maryland e Virxinia, aínda que non hai estrada que percorra toda a illa.

A illa ten unha superficie de 63,21 km² e non ten poboación residente, nin en Maryland nin en Virginia, aínda que algúns conservaron os dereitos de propiedade (principalmente campos de caza) até 2006.

Espazo natural protexido
------------------------

Tres axencias ocúpanse da preservación do medio ambiente nesta illa considerada polas Nacións Unidas como unha reserva de biodiversidade. Desde 1943, o *Chincoteague National Wildlife Refuge*, en Virxinia, estivo implicado na preservación do hábitat natural dos animais e, en particular do ganso das neves. Tamén en Virxinia, a *Assateague Island National Seashore* foi fundada en 1965 para preservar a illa e organizar actividades recreativas. Finalmente, en Maryland, o *Assateague State Park* persegue os mesmos obxectivos.

A illa tamén contén moitas marismas, baías e calas. Hai varias pontes desde Maryland e Virxinia, pero a estrada non permite percorrer toda a lonxitude norte/sur da illa.

### Cabalos salvaxes

A illa alberga unha colonia coñecida como "cabalo Assateague" en Maryland e o "poni Chincoteague" en Virxinia. Son descendentes de cabalos domésticos que volveron ao estado salvaxe e cuxos especialistas coinciden en que redescubriron todos os comportamentos que caracterizaban aos seus antepasados ​​antes da domesticación. Segundo a tradición, proveñen do naufraxio dun galeón de conquistadores casteláns. Probas de ADN parecen confirmar esa hipótese, segundo publicou en xullo o Museo de Florida e un estudo revisado por pares na revista *Plos One.*

### Outra fauna

Moitas poboacións de aves habitan a illa, en particular de aves mariñas como o ostreiro americano, a garza azul e a garza nevada. Hai máis de 320 especies rexistradas para habitar a illa durante parte do ano, incluíndo gaivotas, carráns e outras aves costeiras, rapaces, etc. O *Charadrius melodus* é unha especie de carádrido en perigo de extinción que aniña en Assateague.

Poboación
---------

A illa non ten poboación residente en Maryland ou Virxinia, aínda que algúns conservaron os dereitos de propiedade até a década de 2000.

### Turismo

Na illa hai varias rutas de sendeirismo máis ou menos longas. O parque estatal é a zona máis desenvolvida da illa con 350 cámpings.

Na cultura popular
------------------

A trama do episodio 18, tempada 1, da serie de televisión *Bones* transcorre na illa. 

A raza de cabalos da illa, nomeada Chingoteague, fíxose famosa pola serie de novelas *Misty of Chincoteague* escritas por Marguerite Henry a partir de 1947.

Galería
-------

* Estación da Garda Costeira da Praia de Assateague.Estación da Garda Costeira da Praia de Assateague.
* Cervo no parque natural Assateague Island National SeashoreCervo no parque natural Assateague Island National Seashore
* Ficheiro:Assateague Island ASIS2576.jpgAssateague Island ASIS2576
* Ficheiro:Assateagueponies.jpgCabalo de Assateague
*

Notas
-----

1. ↑  "Assateague Island". *Mapcarta* (en inglés). Consultado o 2022-08-03.
2. ↑  Kenney, Nathaniel T. *"Watermen's Island Home"*, National Geographic, Index (1980), vol 157 (xuño de 1980): 812.
3. ↑  GMCO Maps & Charts. *GMCO's Fishing & Recreation Map of Chincoteague-Assateague*, Virxinia, 2003.
4. ↑  "Oldest DNA from domesticated American horse lends credence to shipwreck folklore". *Florida Museum* (en inglés). 2022-07-27. Consultado o 2022-08-03.
5. ↑  Delsol, Nicolas; Stucky, Brian J.; Oswald, Jessica A.; Reitz, Elizabeth J.; Emery, Kitty F.; Guralnick, Robert (2022-07-27). "Analysis of the earliest complete mtDNA genome of a Caribbean colonial horse (Equus caballus) from 16th-century Haiti". *PLOS ONE* (en inglés) **17** (7): e0270600. ISSN 1932-6203. doi:10.1371/journal.pone.0270600.
6. ↑  "La leyenda del galeón español que llevó caballos a una isla americana es cierta". *es.noticias.yahoo.com* (en castelán). Consultado o 2022-08-03.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Assateague Modificar a ligazón no Wikidata*** |

### Outros artigos

* Maryland
* Virxinia
* Illas dos Estados Unidos de América

### Ligazóns externas

* Mapa de localización da illa
* Official 2022 Chincoteague Island Pony Swim Guide

|  |  |
| --- | --- |
|  | A Galipedia ten un portal sobre: ***Estados Unidos de América*** |


|  |  |
| --- | --- |
| Control de autoridades | 
* Wd: Q289161
* WorldCat
* VIAF: 315529770
* GeoNames: 4347569
* LCCN: sh85008756
* OSM: 5253290

 |